Diari Oficial de la Generalitat Valenciana


Sumari del DOGV 5644, del 21-11-2007 (2007/13151)

Informació pública del projecte de reparcel·lació de la unitat d'execució La Macaria del Pla General d'Ordenació Urbana d'Albalat dels Sorells.
-----------------------------------------------------------------------------------------------------------------------------------------------

### Dades del document

Número de DOGV
:   5644

Data del DOGV
:   21-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13635


Data del document
:   12-11-2007

Organisme emissor
:   Agrupació d'Interés Urbanístic la Macaria

Tipus de document
:   Informació Pública

Descriptors 

:   * Albalat dels Sorells
    * pla d'urbanisme

Informació pública del projecte de reparcel·lació de la unitat d'execució La Macaria del Pla General d'Ordenació Urbana d'Albalat dels Sorells. [2007/13902]  
L'Agrupació d'Interés Urbanístic La Macaria, en la seua condició d'agent urbanitzador de la unitat d'execució La Macaria del Pla General d'Ordenació Urbana d'Albalat dels Sorells, ha formulat projecte de reparcel·lació forçosa per a l'àmbit de l'esmentada unitat d'execució de sòl urbanitzable residencial, segons el que establix l'article 169.5 de la Llei 16/2005, de 30 de desembre, Urbanística Valenciana (LUV), i l'article 395 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística de la Generalitat Valenciana (ROGTU).  
Als efectes previstos en l'article 177 de la LUV i 416 del ROGTU, s'ha depositat una còpia del projecte de reparcel·lació en l'Ajuntament d'Albalat dels Sorells, siti en la plaça del Castell, número 2, i també consta protocol·litzat notarialment pel notari de Moncada Alfredo Granell Dasí, sítia en l'avinguda Germanies, 1, de Moncada.  
Per tot això, i a l'empara de l'article 416 del ROGTU, es procedix a sotmetre el referit projecte a informació pública per un termini d'un mes comptat des de la publicació d'este anunci en el Diari Oficial de la Comunitat Valenciana.  
Durant el dit termini qualsevol interessat en este procediment, podrà consultar el projecte amb tota la documentació annexa, ja siga en les dependències municipals o en la mencionada notària (en horari de 90.19-75.08). Així com obtindre, a càrrec seu, còpia total o parcial de l'acta de protocol·lització en la notària.   
De la mateixa manera els documents del projecte podran consultar-se en la pàgina web de l'Ajuntament: http://www.albalatdelssorells.net.  
Igualment es fa constar que durant este mes els interessats podran formular qualssevol al·legacions davant de l'ajuntament d'Albalat dels Sorells o formular requeriments a l'urbanitzador a fi de dirimir controvèrsies respecte d'este.  
D'acord amb el que disposa l'article 174.7 i 8 de la LUV, durant l'exposició al públic de la reparcel·lació a fi d'evitar el proindivís, els interessats podran efectuar formalment, de conformitat amb allò que s'ha previst en el dit article, requeriments recíprocs per a substituir les quotes de condomini amb indemnitzacions en metàl·lic.  
Segons el que establix l'article 177 de la LUV, l'aprovació del projecte de reparcel·lació serà acordat per l'ajuntament dins del termini màxim de tres mesos des de la presentació de la totalitat de la documentació exigible. El silenci s'entendrà positiu, si no hi ha al·legacions pendents de resolució. Si existiren al·legacions, haurien de ser resoltes en el termini d'un mes, transcorregut el qual sense resolució expressa s'entendrà desestimada la reparcel·lació proposada per l'agent urbanitzador, i l'ajuntament.  
Albalat dels Sorells, 12 de novembre de 2007.- El president de l'AIU La Macaria: Miguel Hurtado Balaguer.